છેલ્લા કેટલાક સમયથી મરાઠા સંગઠન સરકારી નોકરીઓમાં અનામતને લઇને પ્રદર્શન કરી રહી છે. આ પહેલા પણ પ્રદેશમાં મરાઠા સંગઠને બંધનું એલાન કર્યુ હતુ. આ બંધનાં સમર્થનમાં હવે મુશ્લિમ સંગઠન પણ ટેકો આપવા સામે આવ્યુ છે. મરાઠા સંગઠન દ્વારા અનામતની માંગણી તેજ થતા રાજ્ય સરકાર દબાવમાં દેખાઇ રહી છે. આ બંધને ધ્યાનમાં રાખી પોલીસે ખાસ સંવેદનશીલ એરીયામાં બંદોબસ્ત ગોઠવી દીધો છે. પોલીસની મદદ માટે ખાસ હોમગાર્ડની ટીમને તૈયારી કરી દેવામાં આવી છે.